hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et et hu hu hu en hu en hu hu hu hu hu hu hu hu en hu hu hu hu hu hu en hu hu hu en hu hu en hu hu en hu hu en hu hu hu en hu hu hu hu hu hu hu hu hu hu hu hu hu hu en hu hu en hu hu en hu hu hu en
Általános Szerződési Feltételek - Esküvői fotós Kaposvár.
Tájékoztatjuk, hogy Ön mint vásárló, fogyasztó, felhasználó az www.eskuvofotoskaposvar.hu címen elérhető honlap használatával kinyilvánítja, hogy ismeri és elfogadja, az alábbi, a Ptk. (2013. évi V. törvény) 6:77-6:81. § alapján megírt általános szerződési feltételeket. Kérjük, hogy amennyiben vásárlója, illetve használója kíván lenni a Webáruházunknak, weboldalunknak, figyelmesen olvassa el az Általános Szerződési Feltételeket és kizárólag abban az esetben vegye igénybe szolgáltatásainkat, amennyiben minden pontjával egyetért, és azokat kötelező érvényűnek tekinti magára nézve.
Jelen dokumentum, kizárólag elektronikus formában kerül megkötésre. Az alábbi feltételekkel szabályozott szerződés a Ptk. szerint távollevők között létrejött szerződésnek minősül.
Székhely: 8719 Böhönye Fő u. 5.
Központi telefonszám: +36 70 50 40 318
Weboldalunk fő tevékenysége, az Esküvő fotózás és divat fotózás. Ezek mellett számtalan fotózási kategóriával is foglalkozunk. Lásd FOTÓZÁSI KATEGÓRIÁK menüpont. Cégünk professzionális fotózási szolgáltatásokat kínál ügyfelei számára.
Weboldalunk általános működése és jellemzői
Weboldalunk cookie-kat használ, melyek a weboldal használatát segítik elő. A cookie-k elfogadására, vagy megtiltására weboldalunk nyitó oldalán a láblécben van lehetőség.
A weboldalon nem gyűjtünk és nem tárolunk személyes adatokat.
Ügyfeleink, látogatóink nem tudnak kommenteket, hozzászólásokat vagy megjegyzéseket elhelyezni a weboldal részein, aloldalain, képek vagy szöveges tartalmak mellett, alatt.
Weboldalunkkon nem üzemel webshop, így online vásárlásra lehetőség nincsen.
Kapcsolatfelvétel kizárólag telefonon, emailben vagy árajánlatkérő űrlap használatával lehetséges. Az Email-ben megküldött adatokat csupán szerződéskötésig, vagy szerződéskötés nélkül maximum 6 hónapig tároljuk el levelezési fiókunkban, ezt követően törlésre kerülnek. Amennyiben nem kötött velünk szerződést, de előbb kérné adatai törlését, úgy erre az email címre küldjön nekünk egy email-t, melyben az adatok azonnali törlését kéri: web@eskuvofotoskaposvar.hu
Sikeres szerződés kötés esetén, az adatok átkerülnek a szerződésre, melyet a fotózás elvégzéséig őrzünk meg, ezt követően cégünk irattári archívumába kerülnek melyet 5 évig őrzünk meg. Ezt követően iratmegsemmisítőben megsemmisítjük azt.
Cégünk a weboldal használata során a rendelkezésére bocsátott személyes adatokat bizalmasan kezeli, és nem adja ki kívülálló harmadik személy számára.
Email, vagy Árajánlatkérő űrlap használata
Email címeink vagy Árajánlatkérő űrlapok kizárólag a kapcsolatfelvételt és az árajánlatkérés megkönnyítését szolgálják.
Emailben, vagy az árajánlatkérő űrlapokban megadott adatokat weboldalunk nem tárolja el, azokat kizárólag központi email címünkre továbbítja: web@eskuvofotoskaposvar.hu
A megküldött adatokat kizárólag a kapcsolattartásra használjuk fel.
Amennyiben az árajánlatkérés után, maximum 1 hónapon belül nincs szerződés kötés, úgy korábban megküldött adatok törlésre kerülnek.
Szerződéskötés esetén cégünk az ügyfelek emailben megküldött adatait kizárólag a szerződéskötésig tárolja el email fiókjában, azt követően törlésre kerülnek.
Cégünk nem dolgozik fix csomag árakkal, minden megbízásra egyedi árat készít ügyfeleinek. Az árak kialakításánál figyelembe vesszük a fotózás helyszínét, az utazási költségeket, a választott napot, napszakot, és a fotózás időtartamát, valamint az utómunkára, kidolgozásra fordított időt.
Egyetlen árajánlat sem minősül foglalásnak.
Szolgáltatásainkat ügyfeleink kizárólag aláírt szerződéssel foglalhatják le. Nem kötünk szerződést szóban. Szerződéskötéskor előleggel dolgozunk, melynek ára a választott fotózási ágazattól függ. Az előleget a végső ajánlati árból levonjuk.
A fotózás a szerződésben meghatározott kitételekkel, időben, helyszínen és módon történik. Az előre megbeszélt időpontban érkezünk a helyszínre, majd megkezdjük az előkészületeket, és a fotózást. A fotózásainkon nem alkalmazunk fotó-darabszám korlátot. Egy esküvő esetén alapvetően 1000-1500db fotó kerül elkészítésre, míg egy divatfotózáson 3-500db. A fotózást követően minden elkészített fotót leválogatunk, majd a fennmaradó mennyiséget kidolgozzuk.
Fotók átadása általában a fotózástól számított 2-6 héten belül történik, ami nagyban függ a fotózás típusától, hosszától és az elkészített fotók darabszámától. Egy divatfotózás esetén 2-3 hét, egy esküvő esetén 4-6 hét. A felbontás 300dpi natív. Nyers (RAW) fotók nem kerülnek átadásra, azok mindvégig cégünk birtokában maradnak. A nyers fotókat általában .CR2 formátumban tároljuk, melyet megbízóink megnézni sem tudnak. Speciális fotó-feldolgozó vagy RAW converter programokat igényelnek. Minden egyéb a szerződésben meghatározott módon történik.
Fotók archiválása és tárolása
Az elkészített nyers (RAW) fotó anyagokat cégünk archívumában a fotózástól számított 12 hónapig őrzi meg. Ezt követően a nyers fotók törlésre kerülnek, így a fotók további átdolgozására, kidolgozására nincs lehetőség. A kidolgozott .JPG file-ok is az archívumba kerülnek, melyeket külső merevlemezeken tárolunk minimum 5 évig, ezt követően fenntartjuk a jogot arra, hogy a fotókat véglegesen kitörölhessük archívumunkból.
A fotók átadását követő 12 hónapig ügyfelünknek díjmentesen lehetősége van arra, hogy azokat újra elkérje. A 12 hónap lejárta után, az archívumból a fotókat 10.000 Ft + áfa díj ellenében tudjuk csak átadni.
Fotók weboldalainkkon, facebook, instagram oldalainkon történő referálása
Cégünk a papír alapú szerződés kötés szerint fenntartja a jogot arra, hogy az elkészített fotókat saját védjegyével, logójával láthassa el és felhasználhassa azokat saját munkáink referálására az alábbi médiákban:
Facebook + név megjelölése a fotón, privát facebook adatlap hozzérendelése
Instagram + név megjelölése a fotón, privát instagram adatlap hozzárendelése
Google cégem (név nélkül)
Reklám célú hirdetéseinkben (név nélkül)
Saját fotókönyveinkben (név nélkül)
Ezen referálást a papír alapú szerződés ide vonatkozó pontja tárgyalja. Amennyiben ügyfelünk nem járul hozzá fotóinak referencia oldalainkon való megjelenítésére, úgy azt a szerződés kötéskor kifejezetten ide vonatkozó pontban megtilthatja. Cégünk a szerződés kötéskor különös figyelmet fordít ezen pont átbeszélésére, megértetésére. Aláírt szerződés esetén utólagos módosításra nincs lehetőség. Ügyfelünknek a referencia oldalakon történő fotókra ráhatása, választási lehetősége nincsen. A referencia oldalakon történő fotók megjelenítése teljesen anonim, név nélkül történik, ez alól kivétel a Facebook és az Instagram, ahol a fotókon név megjelenés is történhet.
Cégünk abban az esetben, ha ügyfelünk szerződésben nem járul hozzá a fotók referálásához, semmilyen formában nem használja fel azokat.
Szerződés kötést követően ügyfelünknek joga van elállni attól, a szerződésben foglaltak szerint. Elállás esetén a szerződés kizárólag írásban mondható fel cégünk központi email címére történő Email küldéssel: web@eskuvofotoskaposvar.hu
Cégünk a panaszról jegyzőkönyvet köteles felvenni, az üzemeltető adati között megjelölt helyen, és a panaszt a felvétel napjától számított öt évig, az arra adott válasszal együtt megőrizni. Az üzemeltető a hozzá érkezett panaszt a beérkezésétől számított 30 napon belül megvizsgálja és arra érdemi választ kell, hogy adjon. Amennyiben panaszra az üzemeltető elutasító választ ad, azt írásban meg kell indokolnia. Az üzemeltetővel kötött szerződéséből eredő jogviták elsősorban békés úton, megállapodással a felek között, vagy a fogyasztó lakóhelye szerint illetékes fogyasztóvédelmi hatóság előtt intézhetők. Amennyiben ezek nem vezetnek eredményre, marad a felek számára a bírósági út.
A jelen általános szerződési feltételekben nem szabályozott kérdésekben a Ptk (2013.évi V. törvény), fogyasztói szerződéseknél a távollevők között kötött szerződésekről szóló 45/2014. kormányrendelet rendelkezései az irányadók.
Copyright 2020 - www.eskuvofotoskaposvar.hu - Az oldalon szereplő összes kép és szöveg anyag szerzői jog alá esik, felhasználásuk nem engedélyezett!